《文天祥就义》
明代·谢士元

身与道义俱，浩气塞苍旻。戮力济艰危，何曾辞苦辛。

南奔日穷蹙，北归思杀身。至今正气歌，歌罢伤吾神。

作者简介：（1425—1494）福建长乐人，字仲仁，号约庵，晚更号拙庵。景泰五年进士。授户部主事，擢建昌知府。莅事明敏，民有持伪券讼田宅者，士元察其券为今式，而所讼乃二十年事，立知其伪。弘治初累官右副都御史、巡抚四川。坐事下狱。事白，遂致仕。有《咏古诗集》。